b'\n_START_ARTICLE_\nVia Annia\n_START_PARAGRAPH_\nVia Annia var en romervei som var en viktig forbindelseslinje gjennom Gallia Cisalpina til den nord\xc3\xb8stlige provinsen Noricum.  _NEWLINE_Via Annia, som forbandt Atria med Aquileia, ble bygd av pr\xc3\xa6tor Titus Annius Rufus og fullf\xc3\xb8rt i 131 f.Kr. Veien fikk stor betydning for romaniseringen av regionen den gikk gjennom: Patavium, Altinum og Julia Concordia._NEWLINE_P\xc3\xa5 v\xc3\xa5tmarkene i de nedre delene av Podalen ble den steinlagte veien hevet over marken. Fundamentene til flere store bruer er blitt funnet, i 1922 ble det oppdaget en som passerer over Grassagakanalen, og en annen passerer over det tidligere elveleiet i Bidoggia. Noen deler av veien har aldri v\xc3\xa6rt ute av bruk, mens andre forsvant s\xc3\xa5 fullstendig at bare flyfotografier har kunne fastsl\xc3\xa5 den eksakte plasseringen.'